रांची/रामगढ़। झारखंड की रामगढ़ निवासी पायल की गायिकी का जादू बॉलीवुड में सिर चढ़कर बोल रहा है। पायल ने हाल ही में रिलीज हुई संजय लीला भंसाली की फिल्म बाजीराव मस्तानी के गाने 'अब तोहे जाने न दूंगी सजन' को अपनी आवाज दी है। इसके बाद से उनके पास कई गाने के ऑफर आ रहे हैं।
रांची से ली पीजी की डिग्री
इससे पहले उन्होंने ग्रैंड मस्ती का टाइटल सॉन्ग, सत्या टू, बबलू हैप्पी है फिल्म के गाने में भी आवाज दे चुकी हैं। नए वर्ष में आने वाली सात-आठ फिल्मों में भी पायल के गाने सुनने को मिलेंगे। पायल को बचपन से ही संगीत से गहरा लगाव था। मां अनीता बनर्जी ने उनके हुनर को पहचाना और संगीत की तालीम शुरू करवा दी। उन्होंने म्यूजिक में ग्रेजुएशन और फिर रांची से पीजी की डिग्री ली। फिर वेस्टर्न और क्लासिकल गानों के कार्यक्रम पेश करने लगी। बॉलीवुड हस्तियों ने उनकी आवाज सुनी और फिल्मों में गाने का मौका दिया।
अरगड्डा में ही बीता पायल का बचपन
पायल के पिता समीर बनर्जी सीसीएल सिरका में कार्यरत थे। सेवानिवृत्त होने के बाद भी वे अपनी पत्नी अनीता बनर्जी के साथ रामगढ़ स्थित अरगड्डा बाजार के शिव मंदिर के पास स्थित क्वार्टर में रहते हैं। पायल का बचपन यहीं बीता। सरस्वती शिशु विद्या मंदिर से पढ़ाई की। तब उनका नाम सृष्टि बनर्जी था, जो बाद में बदल कर पायल कर दिया गया। स्कूल के शिक्षक संजय कुमार और मुरलीधर पाठक का कहना है कि पायल की कामयाबी क्षेत्र के लिए गौरव की बात है। वहीं, उनकी एक रिश्तेदार पूर्णिमा बनर्जी ने कहा कि पायल को आज जो कुछ मिला है, वह उसकी प्रतिभा और मेहनत का परिणाम है।
पतरातू में फिल्म सिटी बनने से हैं उत्साहित
पायल ने दैनिक भास्कर से बातचीत में कहा कि उसे झारखंडी होने का गर्व है। झारखंड सरकार ने पतरातू में फिल्म सिटी बनाने की जो पहल की है, वह कलाकारों के लिए खुशखबरी है। झारखंड को भी कला के क्षेत्र में नाम और पहचान मिले, इसके लिए वह जल्दी ही रामगढ़ के कलाकारों से मिलकर उनकी कामयाबी का रास्ता बनाएंगी।
आगे की स्लाइड्स में देखिए संबंधित फोटोज...
hin_Deva bho_Deva hin_Deva bho_Deva hin_Deva hin_Deva hin_Deva hin_Deva